Twitter-meldingen fra Donald Trump
**Covfefe** er et ord som antakelig er oppstått som en feilstaving av det engelske ordet *coverage* («dekning», dvs. «mediedekning»). Ordet skriver seg fra en Twitter-melding fra USAs daværende president, Donald Trump, den 30. mai 2017.

Demokraten Mike Quigley foreslo i juni 2017 en lovendring (Communications Over Various Feeds Electronically For Engagement Act, forkortet COVFEFE) som ville forplikte presidenten å bevare all kommunikasjon, også på sosiale media.

Etymologi
---------

Ordet begynte som en Twitter-melding fra USAs president, Donald Trump, sendt 30. mai 2017.

Straks Trump hadde twitteret setningen: «Despite the constant negative press covfefe», ble #covfefe en hurtig spredt hashtag. Det tilsynelatende meningsløse ordet ble fanget opp og latterliggjort. Tweeten ble stående i mer enn seks timer før den ble slettet. Da hadde den akkumulert mer enn 83 000 retweets og hundrevis av vittige tilleggskommentarer.

Trump reagerte med å slette den kryptiske meldingen uten å ha forklart hva som eventuelt gikk galt. Han unnlot å forklare seg om hvilket ord han egentlig mente å taste. Pressetalsmann Sean Spicer uttalte påfølgende dag at *covfefe* var intern sjargong – og ikke en tastefeil.

Kommentarer
-----------

President Donald TrumpUSAs president Donald Trump i februar 2017, tre måneder før han twitret «covfefe». Foto: Gage Skidmore 
Hillary Clinton brukte dagen etter uttrykket i en twitter-melding rettet mot Trump: «People in covfefe houses shouldn’t throw covfefe.»

Uttrykket vakte en viss interesse blant gründere og humorister. Den svenske motedesigneren Per Holknekt opplyste at han hadde registrert *covfefe* som varemerke i hele EU-området. I USA ble det produsert t-skjorter, kopper og andre artikler med «ordet», og flere bileiere fikk det registrert som bilnummer. I Montana ble imidlertid bokstavkombinasjonen avvist som politisk.

Trump har også spøkefullt referert til *covfefe* i ettertid. Da internettfenomenet «Yanny eller Laurel» ble diskutert i mai 2018 slapp Det hvite hus et videoklipp hvor Trump uttalte seg om saken: «Jeg hører *covfefe*!». Blant Trumps MAGA-fans og altright-tilhengere (blant andre Lauren Southern og Mike Cernovich) ble Trumps bruk av uttrykket ansett som bevisst, og en måte å trolle sine motstandere med såkalt *shitposting*. På høyreradikale pro-Trump internettfora som r/the\_donald og 4chan ble det hevdet (med henvisning til Google Translate) at *covfefe* var arabisk, og betydde «Jeg vil stå oppreist».

«Words with Friends», et Scrabble-liknende spill for mobiltelefoner, godtok *covfefe* som ord allerede 31. mai og angav at det var et substantiv med betydningen «stavekontroll som svikter klokka 3 på natta».

Signaturen «Iveta» på nettstedet *Boredpanda* påpekte hvor raskt *Covfefe* fikk form av mem, men med et utall av tolkningsforslag; alt fra spørsmål om presidenten nøys mens han skrev, til at han ved et uhell kom til å røpe koden for å utløse kjernefysisk krig. Uansett beveggrunn ble *Covfefe* omtalt som kandidat til prisen «word of year» Likeledes skrev Sage Lazzaro i *The Observer* om et spredningsmønster for orddannelsen som førte begrepet rett inn i de store ordboksarkivene: «As with all Trump and Trump-related flubs, this spread like wildfire and was quickly turned into a meme. Everything from Putin and Obama to Merriam Webster and Urban Dictionary was tapped for these jokes.»

En spøkefull forklaring lansert på Urban Dictionary er «When you want to say 'coverage' but your hands are too small to hit all the letters on your keyboard.» (når du ønsker å skrive *coverage* (dekning) men hendene dine er for små til å nå alle bokstavene på tastaturet.)

Referanser
----------

1. 1 2 3  Rozina Sini (27. desember 2017). «#MeToo, #TakeAKnee and #Covfefe: Hashtags that dominated in 2017». *BBC News* **(engelsk)**. Besøkt 20. mai 2018. [«Rozina Sini, BBC's UGC and Social News Team. Additional reporting by BBC Monitoring»]
2. ↑  NTB og Karl Wig (NTB) (13. juni 2017). «Foreslår Covfefe-lov». *E24*. Besøkt 20. mai 2018.
3. ↑  Applebaum, Anne (2. juni 2017). «Opinion | Politics is a joke, and that might be what’s keeping us sane». *Washington Post* **(engelsk)**. ISSN 0190-8286. Besøkt 20. mai 2018.
4. ↑  Chris Cillizza (1. juni 2017). «'Covfefe' tells you all you need to know about Donald Trump». CNN. Besøkt 29. juli 2018.
5. ↑  Cady Lang (1. desember 2017). «The Top 10 Things The Internet Couldn't Stop Talking About». *Time* **(engelsk)**. Besøkt 20. mai 2018.
6. ↑  Caitlin Yilek (25. desember 2017). «Trump's most retweeted tweets of 2017». *Washington Examiner* **(engelsk)**. Besøkt 20. mai 2018.
7. ↑  Caitlin Yilek (31. mai 2017). «Trump responds to Twitter explosion over his unfinished 'covfefe' tweet». Washington Examiner. Besøkt 20. mai 2018.
8. ↑  Tim Hains (31. mai 2017). «Sean Spicer Confirms: 'Covfefe' Is An Inside Joke, Not A Typo». RealClearPolitics (RCP). Besøkt 29. juli 2018.
9. ↑  Travis M. Andrews (1. juni 2017). «Trump revives ‘Crooked Hillary’ nickname. Clinton fires back with ‘covfefe.’». Washington Post. Besøkt 21. mai 2018.
10. ↑  NÖJE (1. juni 2017). «Per Holknekt köper varumärket "Covfefe"». Aftonbladet. Besøkt 21. mai 2018.
11. ↑  *The Book of the Year*, Random House 2017, oppslagsordet *covfefe*.
12. ↑  Associated Press (17. mai 2018). «Laurel, Yanny or ... covfefe? White House joins in on debate». Chicago Tribune. Archived from the original on 30. mai 2018. Besøkt 21. mai 2018. CS1-vedlikehold: Uheldig URL (link)
13. ↑  Nuzzi, Olivia (31. mai 2017). «To Trump Supporters, ‘Covfefe’ Is Another Way He’s Making America Great Again». *Intelligencer* **(engelsk)**. Besøkt 9. april 2020.
14. ↑  Collins, Ben (1. juni 2017). «Trump Fans, Foiled by Google Translate, Believe ‘Covfefe’ Was a Secret Arabic Message». *The Daily Beast* **(engelsk)**. Besøkt 9. april 2020.
15. ↑  Charles Ventura (1. juni 2017). «'Words With Friends' adds President Trump's 'covfefe' to its dictionary»]». USA Today. Besøkt 21. mai 2018.
16. ↑  Iveta (31. mai 2017). «10+ Of The Funniest Memes About Donald Trump’s "Covfefe" Tweet». Iveta på Bored Panda. Besøkt 29. juli 2018.
17. ↑  Sage Lazzaro (31. mai 2017). «15 Hilarious Memes About Donald Trump’s Strange ‘Covfefe’ Tweet». Observer. Besøkt 28. juli 2018.
18. ↑  «What is #Covfefe? Twitter finds Trump's midnight typo hilarious». *www.abc.net.au* **(engelsk)**. 31. mai 2017. Besøkt 8. desember 2020.
19. ↑  «Donald Trump deletes baffling late-night ‘covfefe’ tweet». *The Irish Times* **(engelsk)**. Besøkt 8. desember 2020.

Eksterne lenker
---------------

* (en) Covfefe – kategori av bilder, video eller lyd på Commons Rediger på Wikidata
* The Guardian: What is «covfefe». Donald Trump baffles twitter-post.
* New Republic Trump Is America’s First Twitter President. Be Afraid.